**GLAVNI GRAD PODGORICA**

GLAVNI ADMINISTRATOR

IZVJEŠTAJ

 O POSTUPANJU U UPRAVNIM STVARIMA KOD ORGANA UPRAVE GLAVNOG GRADA PODGORICE ZA 2018. GODINU

Podgorica, februar 2019. godine

UVOD

 Pravni osnov za pripremu ovog dokumenta, sadržan je u odredbi člana 77 stav 1 alineja 5 Zakona o lokalnoj samoupravi ("Službeni list Crne Gore", br. 002/18), kojim je propisano da Glavni administrator priprema godišnji izvještaj o postupanju u upravnim stvarima iz nadležnosti opštine.

Izvještaj o postupanju u upravnim stvarima kod Glavnog grada za 2018. godinu, sačinjen je u skladu sa Programom rada Skupštine Glavnog grada za 2019. godinu.

 Cilj Izvještaja je da prikaže ostvarivanje funkcije Glavnog grada, kroz način, kvalitet i obim upravnog rješavanja, posebno sa stanovišta zakonitosti, efikanosti i ekonomičnosti postupka.

 U izvještaju su prikazani rezultati primjene propisa u ostvarivanju i zaštiti prava i pravnih interesa fizičkih i pravnih lica i drugih strana u postupcima pred organima uprave i zaštita javnog interesa, ostvareni kroz vođenje upravnog postupka, donošenje i izvršavanje rješenja i drugih pojedinačih akata, preduzimanje upravnih mjera i radnji, praćenje njihovog izvršenja, davanje obavještenja, davanje stručnih upustava, instrukcija za rad i ukazivanje stručne pomoći, u skladu sa pozitivnopravnim propisima.

Izvještaj sadrži zbirne i pojedinačne podatke o upravnom postupanju, koje su dostavili organi uprave i službe Glavnog grada u čijoj je nadležnosti rješavanje upravnih stvari. Podaci su obrađeni tekstualno i tabelarno na obrascima koji su sastavni dio ovog izvještaja.

**I OPŠTI PREGLED STANJA RJEŠAVANJA UPRAVNIH STVARI**

 Upravno rješavanje o pravima, obavezama i pravnim interesima fizičkih i pravnih lica, kao i postupak zaštite prava stranaka i zaštite javnog interesa ostvaruje se primjenom odredbi Zakona o opštem upravnom postupku ("Sl.list RCG", br. 60/03 i "Sl.list CG", br. 73/10 i 32/11), Zakona o upravnom postupku („Sl. List Crne Gore“m br. 56/14, 20/15, 40/16 i 37/17) i odredbi drugih zakona kojima su utvrđena procesna pravila za posebne upravne postupke.

Sumiranjem dostavljenih podataka utvrđeno je da je tokom 2018. godine kod Glavnog grada u radu bilo 147.634 upravnih predmeta. Podaci su prikazani tekstualno i tabelarno u skladu sa Pravilnikom o sadržaju godišnjeg izvještaja o postupanju u upravnim stvarima i bližem sadržaju i načinu vođenja evidencije o postupanju u upravnim stvarima („Sl. list CG“, broj 82/17).

U izvještajnom periodu po službenoj dužnosti pokrenuto je 127.751 prvostepenih upravnih postupaka. Po zahtjevu stranke pokrenuto je 19.883 prvostepenih upravnih postupaka. U izvještajnom periodu riješeno je ukupno 131.263 (90%) upravnih predmeta. Napominjemo da je veliki broj neriješenih predmeta iz nadležnosti Sekretarijata za planiranje prostora i održivi razvoj uslovljen podnijetim zahtjevima za legalizaciju bespravnih objekata, a na šta će biti ukazano i u zaključku ovog izvještaja. Ako se izuzmu ti zahtjevi, procenat riješenih upravnih predmeta u izvještajnom periodu iznosi 97%. Pored navedenog, i dalje je prisutan problem sa uručivanjem rješenja u Upravi lokalnih javnih prihoda što se odrazilo na broj neriješenih predmeta iz njihove nadležnosti.

**II RJEŠAVANJE UPRAVNIH PREDMETA U ORGANIMA UPRAVE I SLUŽBAMA GLAVNOG GRADA KOD KOJIH SE VODI UPRAVNI POSTUPAK**

**SEKRETARIJAT ZA LOKALNU SAMOUPRAVU**

U Sekretarijatu za lokalnu samoupravu Glavnog grada je u izvještajnom periodu vođeno ukupno 304 upravnih postupaka, od čega po zahtjevu stranke 173, a po službenoj dužnosti 131. Od ukupnog broja upravnih postupaka, 280 je iz osnova službeničko – namješteničkih odnosa, 8 iz osnova saradnje i partnerstva organa uprave Glavnog grada i NVO i 16 iz oblasti slobodnog pristupa informacijama.

Od ukupnog broja postupaka u oblasti službeničko namješteničkih odnosa, 149 su po zahtjevu stranke, a 131 po službenoj dužnosti.

 Upravni postupci za popunu slobodnih radnih mjesta po raspisanim javnim konkursima pokrenuti su nakon pocetka primjene novog Zakona o lokalnoj samoupravi i spovedeni po isteku zakonom propisanog roka. Ovo zbog pravnih dilema u tumačenju određenih zakonskih odredbi, što je uslovilo potrebu pravnog mišljenja resornog ministarstva, kao i zbog neblagovremenog postupanja nadležnih državnih organa u primjeni načela pribavljanja podataka po službenoj dužnosti.

 Postupci u svim ostalim predmetima sprovedeni su u zakonom propisanim rokovima (blagovremeno) i na iste nije bilo žalbi.

Postupci u oblasti slobodnog pristupa informacijama pokrenuti su po zahtjevu stranke i u tim postupcima donijeto je 15 rješenja od kojih 3 kojima se zahtjev usvaja, 7 kojima se zahtjev djelimično usvaja i 5 kojima je zahtjev odbijen. U jednom postupku ovaj organ oglasio se nenadležnim i zahtjev proslijedio nadležnom organu.

 Sva rješenja donijeta su u zakonom propisanom roku. Na ista su izjavljene 2 žalbe koje su uvojene od strane drugostepenog organa, prvostepena rješenja poništena i predmeti vraćeni na ponovni postupak i odlučivanje. Prvostepeni organ je u ponovljenim postupcima donio jedno rješenje kojim se zahtjev usvaja i jedno rješenje kojim se zahtjev djelimično usvoja. Na ova rješenja nije bilo žalbi.

 U oblasti saradnje i partnerstva sa NVO sprovedeno je 8 postupaka po zahtjevu stranke po kojima je, u skladu sa Odlukom o saradnji i partnerstvu Glavnog grada i nevladinih organizacija, donijeto rješenje kojim se utvrđuje lista nevladinih organizacija koje ispunjavaju uslove za saradnju i rješenje kojim se utvrđuje lista kandidata koji ispunjavaju uslove za partnerstvo.

 Sva rješenja donijeta su u zakonom propisanom roku i na iste nije bilo žalbi.

Pored izloženog, po zahtjevu zaposlenih izdato je 117 uvjerenja o dužini radnog staža.

Osim toga, izdato je 3294 izjava o kućnoj zajednici i 8233 izvoda iz matičnog registra vjenčanih.

Ovaj Sekretarijat je, u skladu sa članom 61 stav 2 Zakona o upravnom postupku, na internet stranici Glavnog grada i oglasnoj tabli objavio obavještenje o prijemu usmenih podnesaka.

U cilju poboljšanja položaja stranke u upravnom postupku, sačinjeni su i objavljeni obrasci za prakticnu primjenu upravnog postupka koji su distribuirani organima uprave, službama i javnim službama Glavnog grada, opština u Crnoj Gori i pojedinim organima državne uprave, od kojih su neki prilagođeni i objavljeni na internet stranici Glavnog grada. Takođe je omogućeno podnošenje zahtjeva i podneska elektronskim putem.

Na web sajtu se redovno objavljuju rješenja kojima je odlučeno po zahtjevima za slobodan pristup informacijama, a objavljen je i vodič za slobodan pristup informacijama.

Pored toga, u javnim konkursima i oglasima koje objavljuje ovaj organ radi pokretanja upravnog postupka po zahtjevu stranke, posebno se naglašava dokumentacija koja će biti pribavljena po službenoj dužnosti. Time dolazi do izražaja primjena odgovarajućeg načela upravnog postupka. Sa tim u vezi, postoji problem nepoštovanja roka za dostavu podataka od strane nadležnih organa državne uprave i sudova, što suštinski utiče na blagovremenost donošenja upravnih rješenja i njihove dostave stranci koja je obuhvaćena propisanim rokom riješavanja. Ovaj Sekretarijat prevazilazi taj problem putem urgencija, odnosno neposrednim preuzimanjem akata po predhodno sačinjenom punomoćju za ovlašćene službenike. To, naravno, otežava položaj Sekretarijata.

Radi efikasnijeg postupanja ovog i drugih organa uprave i službi Glavnog grada, u izvještajnom periodu organizovano je ukupno 5 obuka za praktičnu primjenu ZUP-a koje su doprinijele povećanju nivoa zakonitosti i profesionalnosti u postupanju te smanjenju broja žalbi na prvostepena rješenja.

**SEKRETARIJAT ZA PLANIRANJE PROSTORA I ODRŽIVI RAZVOJ**

U toku kalendarske 2018. godine, u periodu od 01.01.2018. - 31.12.2018. po predmetima upravnog postupka podnešeno je 13296 zahtjeva, dok je iz 2017. godine prenešen 141 zahtjev, što ukupno iznosi 13437 zahtjeva.

U navedenom periodu riješeno je 641 zahtjev po predmetima upravnog postupka, uključujući i predmete iz prethodne godine, od čega je: Usvojeno 378 zahtjeva; Odbijeno 208 zahtjeva; Obustavljeno 41 zahtjeva; Odbačeno 14 zahtjeva.)

Na odluke u navedenim predmetima izjavljeno je ukupno 73 žalbe, koje su proslijeđene drugostepenom organu.

*U 2019. godinu prenosi se 12786 zahtjeva* po predmetima upravnog postupka, koji su ostali neriješeni.

Predmeti rješavani u 2018. godini, u upravnom postupku:

- Za izgradnju i rekonstrukciju stambeno-poslovnih, poslovnih i stambenih objekata, rješavano je ukupno 61 zahtjev iz 2017. godine (odnosi se na građevinske dozvole podnijeti po starom Zakonu o uređenju prostora i izgradnji objekata i za iste je prekinut postupak) i 11 zahtjeva iz 2018. godine, za objekte od opšteg interesa, od kojih je:

 *Riješeno 55 (*Usvojeno 39; Odbijeno 8*;* Odbačeno 3*;* Obustavljeno 5*.) - Neriješeno 17*

- Za izgradnju saobraćajne infrastrukture, rješavano je 8 zahtjeva iz 2017. godine i 2 zahtjeva iz 2018. godine, za objekte od opšteg interesa, od kojih je:

*Riješeno 7 (*Usvojeno 6*;* Odbačeno 0*;* Odbijeno 0; Obustavljeno 1) *- Neriješeno 3*

- Za izgradnju vodovodne i kanalizacione mreže, rješavano je 2 zahtjeva iz 2017. godine i 10 zahtjeva iz 2018. godine, za objekte od opšteg interesa, od kojih je:

*Riješeno 10 (*Usvojeno 10*;* Obustavljeno 0*;* Odbačeno 0*;* Odbijeno 0) *- Neriješeno 2*

* Za izgradnju objekata elektroenergetske infrastrukture i telekomunikacija, rješavano je 4 zahtjeva iz 2017. godine i 4 zahtjeva iz 2018. godine, za objekte od opšteg interesa, od kojih je:

*Riješeno 6 (*Usvojeno 6*;* Obustavljeno 0; Odbijen 0; Odbačen 0) - *Neriješeno 2*

- Pored navedenog u izvještajnom periodu primljeno je 2 zahtjeva za promjenu investitora, od kojih je:

 *Riješeno 2 (*Usvojeno 0; Obustavljeno 1; Odbijen 1; Odbačen 0) - *Neriješeno 0*

- Za produženje građevinske dozvole prenijet je 1 zahtjev iz 2017. godine i 1 zahtjev u 2018.godini od čega su

*Riješena 2 (*Usvojeno 2;Obustavljeno 0; Odbijen 0; Odbačen 0) *- Neriješeno 0*

- Za izdavanje upotrebnih dozvola, rješavan je 42 zahtjev iz 2017 i 82 zahtjeva iz 2018 godine, od kojih je: (Usvojeno 66; Obustavljeno 1; Odbačeno 0; Odbijeno 3; Ostalo neriješeno 54 zahtjeva. )

- Za pretvaranje stambenog prostora u poslovni prostor, rješavano je 13 zahtjeva iz 2017. godine i 45 zahtjeva iz 2018. godine, od kojih je: (Usvojeno 16; Odbijeno 18; Odbačeno 0; Obustavljeno 12; Ostalo neriješeno 12 zahtjeva.)

- Za pomoćne objekte, rješavano je 5 zahtjeva iz 2017. godine i 19 zahtjeva iz 2018. godine, od kojih je: (Usvojeno 7; Odbijeno 1; Odbačeno 8; Obustavljeno 3; Ostalo neriješeno 5 zahtjeva.)

- U 2018. godini rješavan je jedan zaostali zahtjev iz 2017. godine za izdavanje rješenja o rušenju objekata i isti je odbačen.

- Do danas je primljeno 12817 zahtjeva za legalizaciju bespravnih objekata, od kojih je: Usvojeno 0; Odbijeno 146 (zbog neblagovremenosti); Odbačeno 0; Obustavljeno 10; Ostalo neriješeno 12,661 zahtjeva

- Za obračun komunalija u Sekretarijatu rješavano je 108 zahtjeva, od kojih je: Usvojeno 72; Odbijeno 6; Odbačeno 0; Obustavljeno 8;Ostalo neriješeno 22 zahtjeva)

- Za *slobodan pristup informacijama* rješavano je 2 zahtjeva iz 2017. godine i 50 zahtjeva iz 2018. godine, od kojih je:Usvojeno 23; Odbijeno 25; Odbačeno 2; Obustavljeno 0; Neriješeno 2 zahtjeva.

- Kada su u pitanju ostali predmeti podnijeto je:

* 637 zahtjeva za izdavanje urbanističko-tehničkih uslova,
* 1043 obavještenja i dopisa koji se odnose na postupanje po zahtjevima stranaka u komunikaciji sa drugim organima javne uprave, javnim ustanovama, sudovima itd izjašnjenja sa izvodom iz planske dokumentacije,
* 60 zahtjeva za izdavanje uvjerenja.

Ostali postupci odnose se na postupanje po zahtjevima stranaka u komunikaciji sa drugim organima javne uprave, javnim ustanovama, sudovima itd.

* *Sektor za održivi razvoj*, kao nadležna služba, je tokom 2018. godine, je rješavao po 135 zahtjeva, kao i 2 zahtjeva iz 2017. godine, od kojih je:

Usvojeno: 131 zahtjev i 6 zahtjeva je prenijeto u 2019. godinu.

Kada je u pitanju trajanje postupka može se ocijeniti da su zahtjevi stranaka rješavani u zakonom propisanom roku, a broj prekoračenja je bio iz razloga složenosti upravnih postupaka u kojima se službeno prikupljaju podaci drugih organa i ustanova.

Takođe, napominjemo da je na portalu Glavnog grada formiran podsajt ovog Sekretarijata na kojem se ažurno objavljuju sva donešena akta i rješenja, a sve u skladu sa zakonskom regulativom iz nadležnosti istog.

**SEKRETARIJAT ZA KOMUNALNE POSLOVE (I SAOBRAĆAJ)**

Sekretarijat za komunalne poslove u izvještajnom periodu primio je na rješavanje 4068 upravih predmeta pokrenutih po zahtjevu stranke, iz komunalno-stambene oblasti, oblasti saobraćaja i puteva, a na kraju izvještajnog perioda 2017. godine, ostalo je neriješeno 189 zahtjeva, tako da je kod ovog organa u izještajnom periodu rješavano iz naznačenih oblasti ukupno po 4257 zahtjeva.

 Sekretarijat je u periodu od 01. januara 2018 – 31. decembra 2018. godine, iz komunalne oblasti primio 2848 zahtjeva (iz prethodnog perioda ostalo je neriješeno 94 zahtjeva), tako da je rješavano ukupno po 2942 zahtjeva. Iz komunalne oblasti, riješeno je 2843 zahtjeva, na način što je usvojeno 2654, odbijeno 189, a za 99 zahtjeva postupak za rješavanje je u toku a zakonom propisani rok za rješavanje nije protekao.

Zahtjevi iz komunalne oblasti odnosili su se na izdavanje odobrenja za postavljanje montažnih objekata – tipa kiosk, zatvorene bašte kao samostalnog privremenog objekta, manjih sportskih objekata, zatvorene bašte u sastavu ugostiteljskog objekta, reklamno – oglasnih panoa, tendi i objekata koji se mogu izmještati sa jednog mjesta na drugo i to: ljetnja bašta; slobodno-stojeća i zidna vitrina; izložbena polica; kioska u sklopu autobuskog stajališta; pokretne tezge; pult za izlaganje i prodaju knjiga, časopisa, drugih publikacija; posebno vozilo koje ima proizvodjački atest za obavljanje djelatnosti; objekti za izvođenje zabavnih programa i drugi slični objekti.

Najveći broj neriješenih zahtjeva na kraju izvještajnog perioda, iz komunalne oblasti, odnosi se na zahtjeve koji su podnijeti krajem izvještajnog perioda, kao i nepotpune zahtjeve, za koje je Organ zatražio dopunu dokumentacije, ili je pak po službenoj dužnosti zahtjevao od nadležnih organa ili javnih službi dostavljanje neophodnog dokaza u cilju priznavanja traženog prava, tako da će isti biti rješavani tokom I kvartala 2019. godine.

Na upravne predmete pokrenute po zahtjevu stranke iz komunalne oblasti, u 2018. godini, kod ovog organa uloženo je 15 žalbi, koje su dopuštene, blagovremene i podnijete od ovlašćenog lica i koje su proslijeđene drugostepenom organu - Glavnom administratoru na dalje postupanje.

 Izstambene oblasti u 2018. godini, podnijeto je 19 zahtjeva za rješavanje (iz prethodnog perioda ostala su neriješena 3 zahtjeva), tako da je rješavano ukupno po 22 zahtjeva.

 Riješeno je 19 zahtjeva, na način što je 11 zahtjeva usvojeno, 3 postupka su obustavljena, 5 zahtjeva je odbijeno, a po 3 zahtjeva postupak za rješavanje je u toku, a zakonom propisani rok za rješavanje nije protekao.

 Na upravne predmete pokrenute po zahtjevu stranke iz stambene oblasti, u 2018. godini, kod ovog organa uloženo je 8 žalbi, koje su dopuštene, blagovremene i podnijete od ovlašćenog lica, i u utvrdjenom roku dostavljene organu nadležnom za rješavanje po žalbi.

 Sprovedeno je pet administrativnih izvršenja rješenja o iseljenju bespravno useljenih lica iz stambenih ili poslovnih prostorija.

 Izvještajni period iz oblasti saobraćaja i puteva, odnosi se na period od 01.01. do 01.12.2018. godine, kada su navedeni poslovi, danom stupanja na snagu Odluke o organizaciji i načinu rada uprave Glavnog grada grada ("Sl. list CG - opštinski propisi ", br. 38/18 i 43/18) organizovani u okviru Sekretarijata za saobraćaj.

 U navedenom izvještajnom periodu iz oblasti saobraćaja i puteva podnijeta su 1201 zahtjeva, a iz prethodnog perioda, ostalo je neriješeno 92 zahtjeva, tako da je u oblasti saobraćaja i puteva kod ovog Organa u izvještajnom periodu, rješavano po 1293 zahtjeva.

 Riješeno je 1293 zahtjeva, na način što je: 1019 zahtjeva usvojeno, 43 postupaka su obustavljena, 231 je odbijen.

 Najveći broj podnijetih zahtjeva u izvještajnom periodu, iz oblasti saobraćaja i puteva, se odnosio na izdavanje odobrenja za rezervacije parking mjesta, na izdavanje, odnosno produženje licenci i izvoda licenci za vozila kojima se obavlja auto-taksi prevoz, izvodjenje radova prekopa javnih saobraćajnih površina, zatvaranje saobraćaja izdavanje rješenja za zauzimanje dijela javnih saobraćajnih površina radi izvodjenja radova na pojedinim objektima, zahtjeve za izdavanje licenci i izvoda licenci za prevoz za sopstvene potrebe, izdavanje odobrenja za potpunu ili djelimičnu zabranu saobraćaja za vrijeme izvodjenja radova na javnim saobraćajnim površinama, izdavanje odobrenja za kretanje motornih vozila u zabranjenim zonama, izdavanje saglasnosti za priključak prilaznog puta na opštinski put, priključka i ukrštanja nekategorisanog puta na opštinski put, za postavljanje telefonskih i telegrafskih vazdušnih i kablovskih linija i vodova, za održavanje sportskih i dr. manifestacija na opštinskom putu, priključenje komercijanog objekta na opštinski i nekategoirsani put, i sl.

 Na upravne predmete pokrenute po zahtjevu stranke iz oblasti saobraćaja i puteva, u 2018. godini, kod ovog Organa izjavljeno je 28 žalbi, koje su dopuštene, blagovremene i podnijete od ovlašćenog lica. Žalbe su dostavljene Glavnom administratoru, kao drugostepenom organu, na dalje postupanje.

 Radi ostvarivanja prava gradjana iz komunalno - stambene oblasti, oblasti saobraćaja i puteva i stambene oblasti, po zahtjevima stranaka, od 4257 zahtjeva, riješeno je 4155 zahtjeva u zakonom predvidjenom roku za njihovo rješavanje, dok za 102 zahtjeva postupak za rješavanje je u toku, a propisani rok za rješavanje nije istekao, iz razloga podnošenja zahtjeva krajem izvještajnog perioda, potrebe dopune dokumentacije neophodne za postupak odlučivanja po podnijetim zahtjevima i isti će biti riješavani tokom I kvartala 2019. godine.

Saglasno odredbama člana 31 Zakona o upravnom postupku, kojim je propisano da korisnik usluga od opšteg interesa kad smatra da su pružanjem tih usluga povrijeđena njegova prava ili pravni interesi, može izjaviti prigovor radi zaštite svojih prava, odnosno pravnih interesa javnopravnom organu koji vrši nadzor nad radom privrednog društva, drugog pravnog lica ili preduzetnika koji pruža usluge od opšteg interesa u izvještajnom periodu rješavano je po 15 prigovora, donijeto je rješenje po 14 prigovora, a po jednom prigovoru postupak za rješavanje je u toku.

Ranijim Pravilnikom o unutrašnjoj organizaciji i sistematizaciji u sekretarijatu, kao i važećim Pravilnikom o unutrašnjoj organizaciji i sistematizaciji u Sekretarijatu za komunalne poslove broj br. 04-D1–032/18 - 5773 od 28.12.2018. godine nije predviđeno ovlašćeno službeno lice za vođenje upravnog postupka već, saglasno odredbama člana 46, stav 2 Zakona o upravnom postupku, rješenje u upravnom postupku donosi starješina organa. U izvještajnom periodu dva službenika koji su direktno uključeni u pružanju usluga građanima pohađali obuke, uz napomenu, da su većina službenika u ranijem periodu pohađali obuke, posebno u dijelu primjene Zakona o upravnom postupku.

Takođe, saglasno Uputstvu o postupanju organa uprave Glavnog grada sa strankama, vršenje poslove iz djelokruga Sekretarijata organizovano je na način kojim se strankama omogućava da što lakše i u najkraćem postupku ostvare svoja prava.

U izvještajnom periodu izvršena je nabavka novih tehničkih sredstava – računarske opreme, čime je unaprijeđena tehnička opremeljenost zaposlenih u Sekretarijatu, uz napomenu da je zbog nametnutih rješenja iz Zakona o planiranju prostora i izgradnji objekata i Zakona o izmjenama i dopunama Zakona o održavanju stambenih zgrada, kojima je utvrđena obaveza vođenja centralnog registra postavljanja, odnosno građenja privremenih objekata koji sadrži identifikacioni obrazac i bazu podataka i Registra etažnih vlasnika, registra stambenih zgrada i njihovih posebnih djelova i registra upravnika stambenih zgrada, potrebno izraditi posebne softvere za vođenja navedenih registara.

Podzakonski akti koje ovaj Sekretarijat primjenjuje u postupku rada iz svoje nadležnosti u saglasnosti su sa rješenjima iz Zakona o upravnom postupku.

**SEKRETARIJAT ZA SOCIJALNO STARANJE**

*1.Po zahtjevu stranke:*

- poslovi sa dokumentacionom građom

- pristup informacijama - primljeno 12 zahtjeva, svi riješeni u roku, 4 usvojena, 8 odbijeno;

-prestanak radnog odnosa (prestanak radog odnosa-primljen 1 zahtjev, usvojen u roku;)

-ostala primanja po osnovu rad (dnevnice, ter. dodatak, regres, ...)

-ostala primanja po osnovu rad( dnevnice, ter. dodatak, tegres, ...)-primljeno 3 zahtjeva, svi usvojeni u roku;

- odmori ( godišnji odmori - primljeno 9 zahtjeva, svi usvojeni, 8 u roku, 1 van roka;)

- odsustva (plaćena odsustva - primljeno 5 zahtjeva, svi usvojeni u roku;)

- novčane i druge društvene pomoći (novčane pomoći - primljen 1 zahtjev, usvojen u roku;)

- zaštita odraslih ( pomoć u kući starim licima - primljeno 30 zahtjeva, 26 riješena u roku, 4 van roka, 29 usvojeno, 1 obustavljen;)

-boračko-invalidska zaštita

- porodična invalidnina - primljeno 8 zahtjeva, svi usvojeni u roku; pogrebni troškovi - primljeno 16 zahtjeva, svi usvojeni u roku;pravo na zdravstvenu zaštitu - primljeno 4 zahtjeva, svi usvojeni u roku;

-stepen ivalidnosti-primljen 1 zahtjev , odbijen u roku;

- mirnodopski vojni invalidi - povećanje procenta - primljen 1 zahtjev, odbijen van roka;

-dodatak na njegu i pomoć-primljen 1 zahtjev, nije riješen, propisani rok nije istekao

- povlašćena vožnja - primljeno 4 zahtjeva, svi usvojeni u roku;

- lična vojna invalidnina – 1 zahtjev iz prethodnog perioda, odbijen van roka;

-mirnodobski vojni invalidi-lična invalidnina- primljen 1 zahtjev,odbijen u roku;

-civilna invalidnina- povećanje procenta - primljeno 2 zahtjeva, 1 riješen u roku, 1 van roka, oba usvojena;

-materijalno obezbjeđenje - primljeno 5 zahtjeva, svi riješeni u roku, 1 odbijen, 4 usvojena.

Ukupno je primljeno 104 zahtjeva, iz prethodnog perioda prenesen 1 zahtjev. U propisanom roku je riješeno 96 zahtjeva, 8 riješeno van roka, 13 odbijeno, 90 usvojeno, 1 obustavljen, 1 zahtjev nije riješen, propisani rok nije istekao.

*2. Po službenoj dužnosti je riješeno 168 predmeta, od čega je:*

* iz oblasti radnih odnosa 124 predmeta,
* novčane i druge društvene pomoći (renta za nastradale na visećem mostu) 12 predmeta;
* zaštita odraslih, 24 predmeta;
* boračko invalidska zaštita 8 predmeta.

Izdato je 113 uvjerenja o činjenicama o kojima se vodi službena evidencija;

Uloženo je 11 žalbi, sve su proslijeđene drugostepenom organu, od čega je 5 žalbi usvojeno.

Sekretarijat za socijalno staranje vrši upravni nadzor nad radom JU »Dječji savez« Podgorica, JU za smještaj, rehabilitaciju i resocijalizaciju korisnika psihoaktivnih supstanci – Podgorica i JU “Dnevni centar za djecu I omladinu sa smetnjama I teškoćama u razvoju” – Podgorica.

Ostvarivanje funkcije upravnog rješavanja, posebno sa stanovišta zakonitosti i ažurnosti organa može se ocijeniti kao dobro, a kroz bolju organizaciju poslova, korišćenjem službenih evidencija, intenziviranjem saradnje sa organima koji učestvuju u postupku, izradom neophodnih obrazaca prilagođenih potrebama ostvarenja prava građana, postignuta je značajna efikasnost u ostvarenju funkcije upravnog rješavanja iz nadležnosti Sekretarijata. U toku je izrada odluka iz nadležnosti ovog sekretarijata koje je potrebno uskladiti sa važećom zakonskom regulativom.

**SEKRETARIJAT ZA KULTURU I SPORT**

U izvještajnom periodu u ovom organu vođena su ukupno 193 upravna postupka (152 po zahtjevu stranke a 41 po službenoj dužnosti), od čega je 155 postupaka iz 2018. godine, kao i 38 postupaka započetih u 2017. godini za koje je nastavljeno postupanje.

Od ukupnog broja postupaka u zakonskom roku završena su 144 postupka a u 49 je nastavljeno postupanje u 2019. godini**.**

Strukturu upravnih postupaka po zahtjevu stranke čini:

a)147 postupaka za usmjeravanje djece sa  posebnim potrebama u odgovarajući obrazovni program   od čega je u zakonskom roku završeno je 103 postupka, na način što je 96 zahtjeva stranke usvojeno, 1 zahtjev odbijen a 6 su obustavljena.

Podnijete su 3žalbe nadležnom, drugostepenom organu koji je iste odbio.

b)5 postupaka za slobodan pristup informacijama u kojima je doneseno 5 rješenja kojim se zahtjev usvaja i odobrava pristup informaciji.

Na ova rješenja nije bilo izjavljenih žalbi.

**UPRAVA LOKALNIH JAVNIH PRIHODA**

Uprava lokalnih javnih prihoda je na osnovu Zakona o finansiranju lokalne samouprave, u toku 2018. godine, preduzela aktivnosti na izvršavanju poslova utvrđivanja, naplate i kontrole lokalnih javnih prihoda – poreza, naknada i taksa.

U toku 2018. godine Uprava je donijela ukupno 115.064 rješenja i preneseno iz prethodne godine 21.207, što je ukupno u radu 136.326.

Pokrenuto je 2.509 postupaka prinudne naplate obaveze po osnovu poreza, prireza, taksi i naknada.

U istom periodu, radi ostvarivanja prava pred drugim organima, službama i ustanovama na zahtjev pravnih i fizičkih lica izdato je 2.110 uvjerenja.

Inspekcijski nadzor izvršen je kod 663 subjekata.

I u ovom izvještajnom periodu Uprava nije uspjela da uruči veliki broj rješenja,zbog promjene adrese vlasnika, odnosno korisnika nepokretnosti, zbog promjene ulica i brojeva zgrada, zbog smrti vlasnika nepokretnosti, nesprovedenih ostavinskih postupaka i u tim slučajevima neposjedovanja podataka o nasljednicima tj. korisnicima nepokretnosti i drugih promjena. Manjkavi, nepotpuni i netačni podaci, u vezi sa adresom i prebivalištem poreskih obveznika, koje crpimo od Uprave za nekretnine Crne Gore i Ministarstva unutrašnjih poslova Crne Gore (registar prebivališta) su, između ostalog, razlog navedenog broja neuručenih rješenja. U cilju što efikasnijeg utvrđivanja i naplate lokalnih poreza, veoma je značajna saradnja sa organima koji raspolažu podacima koji mogu koristiti ovoj Upravi u obavljanju svojih poslova, kao što su podaci o registrovanim privrednim subjektima, vlasnicima nepokretnosti, njihovom zaposlenju, adresi, matičnom broju, kao i podaci koji se dobijaju od investitora novoizgrađenih objekata o prodatim stanovima, što utiče na kompletiranje baze podataka o poreskim obveznicima.

**KOMUNALNA INSPEKCIJA**

Inspektori Komunalne inspekcije Glavnog grada obavljaju poslove inspekcijski nadzor u cilju ostvarivanja i zaštite javnog interesa, kao i interesa pravnih i fizičkih lica u skladu sa zakonskim određenjem u zavisnosti od oblasti nadzora.

U toku 2018. godine Komunalna inspekcija Glavnog grada izvršila je 12.190 inspekcijskih i kontrolnih pregleda, u 9.865 slučajeva subjekti nadzora posjedovali su traženu dokumentaciju - odnosno postupili po zapisničkim nalozima inspektora pa nije bilo osnova za vođenje postupka.

Kada subjekti nadzora nisu postupili po ukazanim nepravilnostima donijeto je 2.325 rješenja o otklanjanju nepravilnosti i to po službenoj dužnosti 1.891 rješenja, dok je po pisanim inicijativama donijeto 434 rješenja.

Kada subjekti nadzora nijesu izvršili rješenje u roku koji je određen inspektori su donijeli 112 obavještenja o administrativnom izvršenju izvršnih rješenja, a nepostrednom prinudom sprovedeno je 49 rješenja, dok su stranke u 63 slučaja prije zakazanog termina izvršenja same otklonile nepravilnosti.

U izvještajnom periodu izjavljeno je 320 žalbi na rješenje inspektora i to: na rješenja komunalinih inspektora za komunalno-stambenu djelatnost I vode uloženo je 25 žalbi od kojih je 10 žalbi usvojeno, a odbijeno 5 žalbi, dok je 10 žalbi u postupku kod drugostepenog organa; na rješenja inspektora za puteve izjavljeno je 4 žalbe od kojih su 3 usvojene a 1 odbijena; na rješenja inspektora za drumski saobraćaj izjavljeno je 291 žalba, koje su proslijeđenje drugostepenom organu, odnosno Ministarstvu unutrašnjih poslove.

Na osnovu izloženih tabelarnih podataka poštujući osnovna načela inspekcijskog nadzora inspektori za komunalno - stambene djelatnost i vode, puteve i drumski saobraćaj u vršenju inspekcijskog nadzora obavljali su prvenstveno preventivnu funkciju ukazujući subjektima nadzora na učinjene nepravilnosti i određivali rok za njihovo odklanjanje. Preduzimali upravne mjere i radnje kada se preventivnom funkcijom ne može obezbjediti svrha i cilj nadzora.

Zakonito i pravilno vođenje upravnog postupka zasnovano je na blagovremenom dostavljanju potrebne dokumentacije, koje su stranke dostavljale, kao i podaci i obavještenja državnih organa i organa lokalne uprave, radi pravilnog i sveukupnog utvrđivanja konkretnog činjeničnog stanja, što čini osnov pravilnoj primjeni materijalnih propisa.

**SLUŽBA ZAŠTITE I SPAŠAVANJA**

Služba zaštite i spašavanja Glavnog grada Podgorica je u izvještajnom periodu za 2018. godinu pokrenula 290 upravnih postupaka po zahtjevu stranke i isti su riješeni u roku, dok je u izvještajnom periodu za 2018. godinu ova Služba je po službenoj dužnosti pokrenula 442 upravna postupka, a odnose se na oblast radnog prava.

Broj podnijetih žalbi je 8, dok obustavljenih predmeta i rješenja donijetih po zahtjevu za ponavljanje postupka nije bilo, dok je broj podnijetih prigovora 2, i oba se odnose na prigovore na rang listu koju je donijela Privremena komsija za rješavanje stambenih potreba zaposlenih u Službi zaštite i spašavanja. Oba prigovora su rješenjem odbijena.

Što se tiče broja izdatih uvjerenja o kojima se vodi službena evidencija, isti je 23 i odnosi se na uvjerenja o potrebnom radnom iskustvu, uvjerenja o prosjeku plate zaposlenih i uvjerenja o datumu korišćenja godišnjeg odmora, koji su potrebni kako bi zaposleni pravdali odsustvo djeteta iz predškolskih ustanova.

Uvjerenja o činjenicama o kojima se ne vodi evidencija nije bilo, kao ni izvršenja preko drugih lica, neposrednom ponudom, na osnovu poravnjanja, kao ni odloženih izvršenja.

Iz svega navedenog može se zaključiti da je u radu ove službe obezbijeđena primjena osnovnih načela upravnog postupka.

**SLUŽBA ZA ZAJEDNIČKE POSLOVE**

 Tokom 2018. godine, kod Službe za zajedničke poslove u radu je bilo 333 upravna predmeta.

U izvještajnom periodu po službenoj dužnosti pokrenuta su 143 upravna postupka. Po zahtjevu stranke pokrenuto je 190 upravnih postupaka. Podnijeta je jedna žalba.

Svi upravni postupci po službenoj dužnosti i po zahtjevu stranke su riješeni u roku. U postupcima vezanim za pristup informacijama Služba za zajedničke poslove je postupala u 11 postupaka. Donesena su tri rješenja kojim se zahtjev usvaja i odobrava pristup informaciji, tri rješenja kojim se zahtjev odbija, upućena su dva obavještenja o prosljeđivanju zahtjeva za pristup informacijama nadležnom organu, u dva postupka je zahtjev obustavljen i u jednom postupku je zahtjev odbačen. Na jedno rješenje o odbijanju je bila izjavljena žalba.

**III RAD DRUGOSTEPENOG ORGANA**

1. **Postupanje glavnog administratora**

U izvještajnom periodu Glavni administrator je riješio 227 upravnih predmeta, i to na sljedeći način:

* Predmeta u kojima se poništavaju prvostepena rješenja 91;
* Predmeta u kojima je žalba odbijena, kao neosnovana 121;
* Predmeta o nalaganju prvostepenom org. da postupi po zahtjevu stranke - 5;
* Predmeti u kojima se poništava zaključak 4;
* Predmeti u kojima se obustavlja postupak – 3;
* Ponavljanje postupka – 10;
* Usvajanje žalbe – 3.

 U izvještajnom periodu Glavnom administratoru je podnijeto 659 neposrednih žalbi, koje su proslijeđene prvostepenom organu u skladu sa zakonom, a donijeto je 11 obavještenja u odnosu na zahtjeve za slobodan pristup informacijama.

Riješavajući po tužbama protiv rješenja Glavnog administrator Glavnog grada Podgorice, u izvještajnom periodu, Upravni sud Crne Gore je donio 73 odluka.

U 35 predmeta se tužba odbija, u 14 predmeta tužba se usvaja, dok je rješenjem postupak obustavljen u 22 predmeta a u dva predmeta tužba je odbijena iz procesnih razloga.

Vrhovni sud je u izvještajnom periodu u 5 predmeta odbio zahtjev za vanredno preispitivanje sudske odluke, a u 3 predmeta iste je usvojio.

Napominjemo da je u izvještajnom period Služba radila u smanjenom kapacitetu jer je nakon odlaska glavnog administratora, njegova pomoćnica imenovana za vršioca dužnosti, a mjesto pomoćnika ostalo upražnjeno. Takođe, od troje službenika koji su ovlašćeni da postupaju u drugostepenom upravnom postupku, dvije kolegenice su koristile pravo na porodiljsko odsustvo, što se nastavilo i u 2019. godini.

Da bi se nastavilo sa trendom ažurnog postupanja, a imajući u vidu povećan broj predmeta, prirodu upravnog postupka koja je vrlo specifična, te istovremenu primjenu starog zakona o opštem upravnom postupku i novog Zakona o upravnom postupku, tokom 2019. godine će se nastaviti sa realizacijom konstantnog rada, unaprjeđenju kapaciteta i jačanja međusobne saradnje kako svih službenika u Službi glavnog administratora, tako i svih organa uprave i službi Glavnog grada.

Od velike važnosti je naglasiti da je u izvještajnom periodu, uslijed pokretanja postupka prinudne naplate poreza na nepokretnosti za period od 2011-2017. godine od strane prvostepenog organa, kod Glavnog administratora zaprimljen veliki broj žalbi, odnosno tužbi, što je imalo uticaja na ažurnost u postupanju. Kako je u većini predmeta prisutno angažovanje punomoćnika, odnosno advokata, to je kod Upravnog suda Crne Gore iniciran upravni spor sa dva predmeta radi dobijanja sudske prakse, kao modela postupanja u ostalim predmetima i radi predupređenja troškova postupka.

U jednom slučaju Sud je presudom odbio tužbu, ali je ista odlukom Vrhovnog suda Crne Gore ukinuta, pa je predmet ponovo u radu kod Upravnog suda. U drugom slučaju Sud je zakazao usmenu raspravu za 2019. godinu, te se očekuje sudska odluka u narednom periodu. Dakle, sporovi pred sudom još nijesu riješeni, pa je zbog toga evidentno kašnjenje u postupanju u preostalim predmetima.

Ažurnost i veći kvalitet u postupanju i radu, ujednačeno postupanje uz poštovanje prava i pravnih interesa stranaka biće prioritet u radu Službe Glavnog administratora u narednoj godini, pri tom će se voditi računa da postupanje ne bude na štetu prava i pravnih interesa drugih, niti u suprotnosti sa zakonom utvrđenim javnim interesom.

**2) Postupanje Komisije za žalbe Glavnog grada Podgorica**

**(za period do avgusta 2018. godine)**

U izvještajnom periodu Komisija je imala u radu 53 predmeta, od čega je iz nadležnosti ranije Komisije za žalbe preuzeto ukupno 35 predmeta, dok je 18 novih predmeta.

Od ukupnog broja predmeta u radu Komisija za žalbe je do 01. avgusta 2018.godine riješila 18 predmeta, dok su ostali predmeti u postupku rješavanja, a do imenovanja nove Komisije za žalbe u skladu sa Zakonom o državnim službenicima i namještenicima („Sl. list CG“, broj 02/18)

Predmeti su riješeni na način što je 16 žalbi odbijeno, dok su 2 žalbe usvojene i poništeno prvostepeno rješenje, te naloženo prvostepenom organu da ponovo odluči o zahtjevu.

U ostalim zaduženim predmetima Komisija je vršila postupanja prema nadležnim sudovima u vidu u vidu dostavljanja odgovora na tužbu, zastupanja pred sudom, pribavljanja i dostavljanja traženih spisa predmeta, te dostavljanja traženih izjašnjenja i dokaza.

Komisija je u izvještajnom periodu održala ukupno 30 sjednica o vijeću i glasanju na kojima su sva rješenja donijeta jednoglasno i bez primjedbi.

**IV NAČIN I USLOVI OSTVARIVANJA PRAVA GRAĐANA PRED ORGANIMA UPRAVE**

Članom 13 Ustava Crne Gore propisano je da se u lokalnoj samoupravi odlučuje neposredno i preko slobodno izabranih predstavnika, te da pravo na lokalnu samoupravu obuhvata pravo građana i organa lokalne samouprave da uređuju i upravljaju određenim javnim i drugim poslovima, na osnovu sopstvene odgovornosti i u interesu lokalnog stanovništva.

Odredbama iz brojnih zakona utiče se na položaj građana i ostvarivanje njihovih prava pred organima lokalne uprave, od kojih treba pomenuti Zakon o državnoj upravi i Zakon o lokalnoj samoupravi, Zakon o opštem upravnom postupku, Zakon o upravnom postupku i Zakon o upravnom sporu, kojima su utvrđene brojne obaveze organa uprave u cilju ostvarivanja prava, obaveza i pravnih interesa lokalnog stanovništva na zakonit i efikasan način.

Standardi postupanja i ponašanja zaposlenih u Glavnom gradu definisani su i drugim zakonima: Zakonom o radu, Zakonom o državnim službenicima i namještenicima, Etičkim kodeksom lokalnih službenika i namještenika. Takođe, saglasno posebnom Uputstvu gradonačelnika o postupanju organa uprave Glavnog grada sa strankama i Uputstvu o rasporedu radnog vremena, radu sa strankama i načinu vođenja evidencije o dolasku na posao i prisustvu na radu regulisana su organizaciona i tehnička pitanja unutar organa uprave koja su u funkciji efikasnijeg ostvarivanja prava i interesa građana. To se odnosi na rad u smjenama kod pojedinih organa uprave radi prilagođavanja radnog vremena potrebama građana, obaveza postavljanja knjige žalbi, kutija primjedbi, predloga i sugestija na vidnim mjestima, utvrđivanja vremena prijema stranaka kod starješina organa uprave i sl.

Pored toga, strankama su na raspolaganju tipski obrasci zahtjeva za pokretanje upravnih postupaka koji sadrže pregled potrebnih dokaza. Obrasci se objavljuju i na sajtu organa koji rješavaju u upravnom postupku, a sadrže i ostale servisne infomacije i uputstva (administrativna taksa, broj žiro računa i sl.) koji doprinose efikasnosti postupka.

**V ZAKLJUČAK**

 Glavni grad je u izvještajnom periodu od ukupnog broja prvostepenih upravnih postupaka koji se vode po zahtjevu stranke i službenoj dužnosti riješio 90% upravnih predmeta. Na osnovu ovih podataka može se zaključiti da su organi uprave i službe efikasni u upravnim postupcima. Ostvareni rezultati u upravnom rješavanju potvrđuju primjenu uspostavljenih osnovnih načela i pravila upravnog postupka.

Kao u ranijim godinama i u 2018. godini bio je prisutan problem dostavljanja rješenja kojima je Uprava lokalnih javnih prihoda utvrdila porez na nepokretnosti. Razlozi zbog kojih donesena rješenja nijesu dostavljena strankama u toku izvještajnog perioda su objektivne prirode i navedeni su u izvještaju u dijelu koji se odnosi na ovu Upravu. Pored toga, u izvještajnom periodu pojavio se problem u rješavanju upravnih predmeta iz nadležnosti Sekretarijata za planiranje prostora i održivi razvoj, a koji se odnosi na postupak legalizacije bespravnih objekata. Naime, u izvještaju pomenutog Sekretarijata navedeno je da je ostalo neriješeno 12.661 zahtjeva za legalizaciju bespravnih objekata, koji su u fazi obrade. Većina zahtjeva za legalizaciju bespravnih objekata su nepotpuni, u smislu da ne sadrže Elaborat premjera izvedenog stanja, kopiju plana i list nepokretnosti. Određeni broj zahtjeva dopunjen je Elaboratima premjera izvedenog stanja (512 u trenutku sačinjavanja ovog izvještaja). Za preostali broj podnijetih zahtjeva ovaj Sekretarijat redovno dostavlja obavještenja za dopunu podnijetih zahtjeva. Takođe, pojedini zahtjevi su neuredni u smislu da se na ostavljenim adresama obično ne nalaze podnosioci zahtjeva niti se na ostavljene brojeve telefona isti javljaju ili podnijeti zahtjevi ne sadrže nikakve podatke, koji bi mogli biti validni za uručivanje obavještenja, već samo ime i prezime podnosica zahtjeva, što predstavlja veliki problem za ažuran rad ovog Sekretarijata. Takodje, ovom Sekretarijatu se svakodnevno dostavljaju dopune zahtjeva shodno odredbama Zakona o upravnom postupku.

Bez obzira na visok kvalitet rada potrebno je održati kontinuitet edukacije zaposlenih i jačanja kapaciteta za upravno rješavanje.

U cilju unapređenja postojećeg stanja upravnog rješavanja u narednom periodu potrebno je preduzeti sljedeće mjere: izvršiti popunu svih upražnjenih radnih mjesta lokalnih službenika koji rade na poslovima upravnog rješavanja vodeći računa o Planu optimizacije javne uprave (2018-2020); nastaviti obuku lokalnih službenika koji rade na upravnom rješavanju kako bi se postigao što veći nivo kompetencija za zakonito i efikasno upravno rješavanje; u skladu sa finansijskim mogućnostima nastaviti kadrovsko jačanje Uprave lokalnih javnih prihoda za vođenje upravnih postupaka po službenoj dužnosti; insistirati na odgovornosti lokalnih službenika za nesavjesno, neblagovremeno i nemarno vršenje upravnih poslova, održavanje intenzivnih sastanaka između Sekretarijata za planiranje prostora i održivi razvoj i nadležnih državnih, organa državne i lokalne uprave kako bi se u narednom periodu riješio problem u vezi sa postupkom legalizacije bespravnih objekata.

 

 